ПОЛ ВЕРЛЕН

ГОСПОДИН ПРЮДОМ

Част 0 от „Сатурничеки стихотворения“

Превод от френски: Кирил Кадийски, 1994

chitanka.info

Как важен е: баща на толкава фамилия!

В яката до уши затънал е почти,

унесен, вижда той как чехълът цъфти

с помпон — разкошен цвят — и тъй се радва, милия!

Защо са му звезди и цялата идилия

с полянки сенчести и горски самоти,

със славей в клоните, с надежди и мечти?

Той вижда щерка си как най-добре сгодили я:

за господин Машен, красавец кръглолик,

с коремче вече, мъж на място, ботаник,

не чорлав стихоплет от гладната бохема —

ленивци, скитници, които в тоя свят

го плашат повече от вечната му хрема…

И чехълът цъфти с помпон — разкошен цвят!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги